​Els immigrants rescatats pel pesquer valencià ja són a Malta | NacióDigital
per Redacció , 2 de desembre de 2018 a les 16:34 |
Els immigrants del pesquer valencià Nuestra Señora de Loreto, que portava més d'una setmana a la deriva després de rescatar una dotzena de persones a aigües del Mediterrani properes a Líbia, ha desembarcat aquest diumenge a Malta. Segons el Diari La Veu, el patró de l'embarcació ha comunicat per ràdio a l'ONG Proactiva Open Arms que els immigrants estan ja sota custòdia de les autoritats del Malta. En total són 11 immigrants els que es trobaven a bord.
Des de la ONG s'ha criticat el govern espanyol per haver "jugat amb la seguretat de les persones" després de "10 dies sense notícies i amb un temporal dur, una persona evacuada en helicòpter i un alt risc per a tota la tripulació".
El president del govern espanyol, Pedro Sánchez, havia demanat al vaixell que complís amb la legislació comunitària i internacional i es dirigís "al port més pròxim". L'executiu espanyol havia negociat amb Líbia una solució i també havia fet gestions amb Itàlia i Malta, que fins aquest moment no havia donat el vist-i-plau al desembarcament.
— Eva Fernández (@evaenlaradio) 2 de desembre de 2018
El govern espanyol reitera que el pesquer valencià amb migrants ha d'atracar a Líbia
País Valencià, Malta, vaixell, immigració, immigrants